The Hurting (albumas)
The Hurting – debiutinis britų new wave muzikos grupės „Tears for Fears“ albumas, pasirodęs 1983 m. kovo 7 d. Albumas pateko į pirmą vietą tarp labiausiai parduodamų albumų Jungtinėje Karalystėje, o taip pat per kelias savaites pripažintas auksiniu ir per porą metų tapęs platininiu. Be jo atskirai išleisti ir hitais tapę trys singlai – „Mad World“, „Change“ bei „Pale Shelter“. Nors pradžioje kritikų sutiktas skeptiškai, ilgainiui pripažintas kaip vienas ryškiausių albumų, formavusių Antrąją britų invaziją. Tai koncepcinio pobūdžio albumas, kuriame vyrauja temos apie psichologines traumas ir depresiją, įkvėptos grupės nario Roland Orzabal gyvenimo, tačiau nemažai įtakos joms turėjo amerikiečių psichoterapeuto ir rašytojo Artūro Janovo idėjos apie pirminės terapijos metodus, gydantis nuo vaikystėje patirtų traumų. Kūrybinio įkvėpimo šaltiniais tapo kiti ano meto atlikėjai, tokie kaip Gary Numan, Talking Heads bei Peter Gabriel.